Kasulik teada Keeniasse sõites  - Keenia on suhteliselt turistisõbralik riik, kuid samas ei tohi unustada, et tegemist on väga vaese maaga. Linnades ja kuurortites ringi  liikudes hoidke rahakotil silm peal, jätke koju kallihinnalised ehted ja kellad. Suurem sularahasumma pange hotellis asuvasse seifi.  - Võtke kaasa kõrge faktoritasemega päikesekaitsekreemid - esimene kokkupuude ekvaatoripiirkonna päikesega nõuab ca. 25-faktorilist kreemi, teisel puhkusenädalal võib juba madalama kaitsefaktoriga kreemi kasutada.  - Ärge unustage peakatet ja päikeseprille.  - Mööda kiviklibu ja korallkivimeid ujuma minemiseks võtke kaasa kummitallaga jalanõud (veereservaatides  Malindis ja Watamus).  - Sääsetõrjevahend kaasa.  - Ostke kaasa kommi ja väikeseid suveniire külalastele jagamiseks (linnaekskursioonil).  - Jätke koju paksud matkajalatsid - safaritel sõidate enamjaolt bussis, kus on parim jalats õhku läbilaskev sandaal või tennis. Safaritele sobivad selga vanemad sportlikud riided, sest safarile on iseloomulik punane tolm, mis poeb kõikjale. Soovitame kaasa võtta niiskeid pabersalvrätte igaks elujuhtumiks.  - Sõiduteed on halvas seisukorras ning  sõiduvahendid on ca 20 aastat vanad. Autorenti ei pakuta pea üldse, sest meie inimene ei jõua puhkuse jooksul kohaliku liiklusega kohaneda. Soovitame üürida auto koos juhiga hinnas eelnevalt kokku leppides. Kuna bensiin on kallis, siis on ka sõiduhinnad kallid.  - Toidu ja jookide hinnad on on sarnased Eesti hinnatasemele. Pudel vett maksab ca 10 EEK, pudel kohalikku õlu aga 20 EEK. Vett tuleks juua 1,5 - 2 l päevas ning hommikuti on soovitav raputada hommikusöögilauas veidi soola käeseljale ja see ära limpsida -  see korvab higistamisega tekkivat soolakadu    Vahemaad  Malindi - Mombasa 120 km  Malindi - Malindi lennujaam 4 km  Malindi - Nairobi 615 km    Malindi on Mombasast 120 km kaugusel India ookeani rannikul asetsev keskmise suurusega turismikeskus, kus on tänaseni säilinud kohalike aafriklaste kirev igapäevaelu. Malindi on üks vanimaid turismilinnu Keenias. Siia maabus juba 500 aasta eest Ida-Aafrika esimene Euroopa turist - Vasco da Gama. Nüüdisajal on  turism kohaliku elu võimsaim tuiksoon. Malindis asub kokku ca 30 restorani-baari, 40 hotellikompleksi, mõned kasiinod ja 5 diskoteeki. Malindi-Watamu veereservaat kaitseb 16 km ulatuses rannajoonega paralleelselt looklevaid korallriffe koos rikkaliku veealuse maailmaga - värvilisi kalaparvi jälitades võib end soojas ookeanivees snorkeldama unustadagi!    Ilm  Mõeldes Aafrika peale, kujutame tavaliselt ette lõõmavat päikest, kuuma ja kuiva kõrbekliimat - kui enamike Aafrika  riikide puhul see ka tõele vastab, siis Keenias ootab meid ees meeldiv üllatus. Kuna meie kuurort Malindi asub ekvaatorist vaid 300 km lõuna suunas, valitseb seal kõrge õhuniiskus ja mahe kliima. Malindis ja kuurorti ümbruses on aastaringselt väga soe, temperatuur ei lange kunagi alla +23 kraadi ning tõuseb harva üle +32 kraadi. Lühemaid vihmahooge esineb sagedamini oktoobrist detsembrini ja märtsi lõpust juunini. Täpne ilmateade : http://www.meteo.go.ke    Toit  Toidu ja jookide  hinnad on sarnased Eesti hinnatasemele. Pudel vett maksab ca 10 EEK, pudel kohalikku õlut aga 20 EEK. Vett tuleks juua 1,5-2l päevas ning hommikuti on soovitav raputada hommikusöögilauas veidi soola käeseljale ja see ära limpsida- see korvab higistamisega tekkivat soolakadu.     Elekter  240 V, adapterid saadaval hotellis    Vaktsineerimine  Soovituslikud on teetanus-difteeria ja kollapalaviku vaktsiinid,  malaariavastased tabletid ning A ja B hepatiidi vastased vaktsiinid, lähem informatsioon Tallinna Merimetsa haiglast tel. 659 85 94